
REFERAT
Privind participarea Consiliului Local în calitate susţinător al Inspectoratului Şcolar al Judeţului Timiş în vederea participării la Salonul de inventică din cadrul Târgului Internaţional Bucureşti 2006
Inspectoratul Şcolar al judeţului Timiş a depus solicitarea nr. SC2006-000631/ 13.01.06 pentru susţinerea financiară în vederea participării la Salonul de inventică din cadrul Târgului Internaţional Bucureşti  care va avea loc în luna octombrie 2006.

Manifestarea se va desfăşura la Romexpo Bucureşti fiind un  târg internaţional cu profil tehnic cu durata de 7 zile în luna octombrie a.c. Participarea la acest tîrg permite compararea rezultatelor obţinute pe plan  local cu cele obţinute la nivel naţional şi internaţional, facilitează o cunoaştere rapidă a stadiul actual al tehnicii. Cercul de inventică va participa în acest an cu 3 lucrări.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 2.000 RON, cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei)
Detalii referitoare la această manifestare se află în materialul anexat.  

